༄༅། །འཕགས་པ་གར་མཁན་མཆོག་གི་དཀྱིལ་འཁོར་བསྡུས་པ་རྒྱུད་
བཤད་བཅས་བཞུགས་སོ། །
ད་ནི་གར་མཁན་མཆོག་གི་དཀྱིལ་འཁོར་གྱི་ཆོ་ག་བསྡུས་པ་བཤད་པར་བྱ་སྟེ། དེ་ལ་
སྦྱོར་བ་དང་། དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ལ་གསུམ། བསྙེན་པའི་ཆོ་ག་དང་།
སའི་ཆོ་ག་དང་། སྟ་གོན་གྱི་ཆོ་གའོ། །སྤྱིར་བསྙེན་པ་ལ་གཙོ་བོ་རྩ་བའི་བསྙེན་པ་ནི། རབ་ཏུ་
མཚན་མའི་བསྙེན་པ་སྟེ། ལྷ་དངོས་སུ་གྲུབ་ནས་བཀས་གནང་བ་དང་། རྫས་འབར་བ་ལ་སོགས་
པ་དང་མི་འཁྲུལ་བའི་སྒྲ་དང་། འོད་ལ་སོགས་པ་དང་། རྨི་ལམ་དུ་རྟག་ཏུ་དགེ་བ་ལ་སོགས་
པའོ། །འབྲིང་དུས་ཀྱི་བསྙེན་པ་ནི། ལོ་གཅིག་དང་། ཟླ་བ་དྲུག་དང་། ཟླ་བ་གསུམ་ལ་སོགས་
པའོ། །ཐ་མ་གྲངས་ཀྱི་བསྙེན་པ་ནི་འབུམ་ཕྲག་དྲུག་དང་། བཞི་དང་། གསུམ་ལ་སོགས་པའི་ཉེ་
བའི་བསྙེན་པ་ནི། རྡོ་རྗེ་སློབ་དཔོན་མཚན་ཉིད་དང་ལྡན་པ་ལ་སློབ་མ་མཚན་ཉིད་དང་ལྡན་
པས་མཎྜལ་ཕུལ་ཏེ། རྡོ་རྗེ་སློབ་དཔོན་དགོངས་སུ་གསོལ། བདག་ལ་བཅོམ་ལྡན་འདས་གར་
མཁན་མཆོག་གི་དཀྱིལ་འཁོར་དུ་དབང་སྐུར་བ་བསྩལ་དུ་གསོལ། ཅེས་པ་ལན་གསུམ་གསོལ་
བ་འདེབས་པ་ལ། ཡང་ན་སློབ་དཔོན་བདག་ཉིད་ཀྱིས། དེ་ལྟ་བུ་དང་ལྡན་པའི་སློབ་མ་ཁྱད་
པར་ཅན་དུ་མཐོང་ནས་སྙིང་རྗེ་ཆེན་པོས་ཅི་ནས་ཀྱང་འདི་ཕན་ཡོན་ཆེན་པོ་དང་ལྡན་པའི་
སྔགས་འདི་ཉིད་ལ་སྦྱར་བར་བྱའོ། །
སྙམ་དུ་བསམས་ཏེ། དེས་རང་ལ་གསོལ་བ་མ་བཏབ་ཀྱང་རང་གིས་དེ་ཉིད་ཐབས་ལ་
541

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མཁས་པས་མདུན་དུ་བོས་ནས། བུ་ཚུར་ཐེག་པ་ཆེན་པོ་ཡི། །ཁྱོད་ནི་ཚུལ་ཆེན་སྣོད་ཡིན་ཏེ། །གསང་
སྔགས་སྦྱོད་ཚུལ་ཆོ་ག་ནི། །ཁྱོད་ལ་ཡང་དག་བཤད་པར་བྱ། །རྫོགས་པའི་སངས་རྒྱས་གང་
འདས་དང་། །དེ་བཞིན་གང་ཡང་མ་བྱོན་དང་། །ད་ལྟར་བྱུང་བའི་མགོན་པོ་རྣམས། །འགྲོ་ལ་
ཕན་ཕྱིར་བཞུགས་པ་དང་། །དེ་དག་ཀུན་གྱི་གསང་སྔགས་ཀྱི། །ཆོ་ག་བཟང་བོ་འདི་མཁྱེན་
ནས། །དཔའ་བོས་བྱང་ཆུབ་ཤིང་དྲུང་དུ། །ཐམས་ཅད་མཁྱེན་པ་མཚན་མེད་བརྙེས། །གསང་
སྔགས་སྦྱོར་བ་མཉམ་མེད་དེ། །ཤཱཀྱ་སེངྒེ་སྐྱོབ་པ་ཡིས། །བདུད་དེ་ཤིན་ཏུ་མི་བཟད་པའི། །དཔུང་
ཆེན་དག་ཀྱང་དེ་ཡིས་བཅོམ། །དེ་བས་ཀུན་མཁྱེན་འཐོབ་བྱའི་ཕྱིར། །བུ་ཡིས་བློ་གྲོས་འདི་གྱིས་
ཤིག །ཅེས་བྱ་བ་ལན་མང་དུ་བརྗོད་པས་སྤྲོ་ཞིང་གཟེངས་བསྟོད་པར་བྱ་སྟེ། གནས་དབེན་ཞིང་
ཡིད་དུ་འོང་བར་སྔར་གྱི་བསྙེན་པ་ཞག་བདུན་དུ་གསོ་ཞིང་ལྷ་དང་། འབྱུང་བོ་ལ་གཏོར་མ་ཐུན་
མཚམས་སུ་དབུལ་བར་བྱའོ། །
སའི་ཆོ་ག་ལ་སྦྱང་བ་ནི། དཀར་བོའི་ཕྱོགས་ཀྱི་གཟའ་སྐར་བཟང་བོ་ལ། གཙུག་ལག་
ཁང་ལ་སོགས་པའི་གནས་སུ་དུལ་བར་འཐུས་ཤིང་། ངོས་བསྙམས་པ་ལས་སྔགས་བཟླས་པའི་
སྤོས་ཆུས་གདབ་ཅིང་། བ་ལང་གི་ལྕི་བ་ས་ལ་མ་ལྷུང་བ་གཅིན་དང་བསྲེས་ལ་ཁྱབ་པར་བྱུགས་
ཏེ། ན་མ༔ ས་མནྟ་བུད་དྷ་ནཾ། ཨ་པྲ་ཏི་ས་མེ། ག་ག་ན་ས་མ་ཏཱ་ནུ་ག་ཏེ་པྲ་ཏི་བི་ཤུདྡྷེ་དྷརྨ་དྷ་ཏུ།
བི་ཤོ་དྷ་ནི་སྭཱ་ཧཱ། ཞེས་པའི་སྔགས་བཟླས་པའི་སྤོས་ཆུས་གཏོར་ལ། ཆོས་ཀྱི་དབྱིངས་རང་
བཞིན་གྱིས་རྣམ་པར་དག་པ་སྒོམ་མོ།
ས་བཟུང་བ་ལ་སངས་རྒྱས་ཀྱིས་བཟུང་བ་ནི། དེ་ནས་སློབ་དཔོན་ལངས་ཏེ། དཀྱིལ་
འཁོར་གྱི་དབུས་སུ་སོང་ནས་དཀྱིལ་ཀྲུང་གིས་འདུག་སྟེ། རང་ཉིད་ཨ་ལས་རྣམ་པར་སྣང་མཛད་
གསེར་མདོག་འོད་ཟེར་མཐའ་ཡས་པས་བསྐོར་བ། ༀཨོཾ་ལས་ཤར་དུ་རིན་ཆེན་དམར་སེར། ལྷོར་
542

༄༅། །རྡོ་རྗེ་ས་འོག་གི་དཀྱིལ་ཆོག་རྒྱས་པ།
མེ་ཏོག་ཀུན་ཏུ་རྒྱལ་བ་གསེར་མདོག ནུབ་ཏུ་འོད་དཔག་མེད་དམར་བོ། བྱང་དུ་མི་འཁྲུགས་པ་
སྔོན་པོ་ཐམས་ཅད་ཀྱང་ཐོར་ཚུགས་དང་། དབུ་རྒྱན་འཆིང་བ། དར་དང་རིན་པོ་ཆེས་སྤྲས་པ།
ཕྱག་གཉིས་མཉམ་གཞག་མཛད་པ། པདྨ་དཀར་བོའི་ལྟེ་བ་དང་འདབ་མ་བཞིར་དཀྱིལ་ཀྲུང་
མཛད་པ་ལས་འཁོར་བཞི་རྣམས་བབས་ནས་མགྲིན་གཅིག་ཏུ། ཕྱག་འཚལ་བྱང་ཆུབ་སེམས་
ཁྱོད་ལ། །ཕྱག་འཚལ་བྱང་ཆུབ་འབྱུང་ཁྱོད་ལ། །སྤྱོད་གཟུགས་ཁྱོད་དང་ས་དང་ནི། །ཕ་རོལ་
ཕྱིན་ལ་ཕྱག་འཚལ་ལོ། །བཅོམ་ལྡན་བདག་ལ་ཐུགས་བརྩེ་བས། །གང་དང་ལྡན་ན་བདག་ཅག་
རྣམས། །སེམས་ཅན་དོན་ནི་བྱེད་འགྱུར་བ། །གསང་སྤྱོད་ཡོངས་རྫོགས་ཤར་དུ་གསོལ། །ཅེས་
ལན་གསུམ་དུ་གསོལ་བ་བཏབ་ཅིང་། མནྜལ་དང་མེ་ཏོག་གིས་མཆོད་དེ། དེ་ནས་སེམས་དཔས་
བཟུང་བ་ལ། ཞི་བས་བཟུང་བ་ནི། དེ་ནས་སེམས་ཞེས་བྱ་བས་རང་ཉིད་སྤྱན་རས་གཟིགས་སུ་
བསྒོམས་ཏེ། བགེགས་ཐམས་ཅད་ལ་སྙིང་རྗེའི་མིག་གིས་བལྟས་ནས་རང་གི་སྙིང་གའི་ཟླ་བ་ལ་
གནས་པའི་སྔགས་ཀྱི་འོད་ཟེར་གྱིས་བགེགས་ཐམས་ཅད་ཀྱི་གདུག་རྩུབ་ཞི་བར་བསམ་སྟེ་ལྟས་
ལས་ནས་
བརྟག་གོ །གལ་ཏེ་མཚན་མ་ངན་ན། ཧཱུཾ་ཞེས་པས་རང་ཉིད་རྡོ་རྗེ་སེམས་དཔར་བསྒོམས་
ཡིད་ཀྱིས་སངས་རྒྱས་ཐམས་ཅད་ལ་ཕྱག་བྱས་ཏེ། བྱང་ཆུབ་ཀྱི་སེམས་མངོན་དུ་བྱས་ལ་བྱམས་
པ་དང་སྙིང་རྗེའི་མིག་གིས་སེམས་ཅན་གྱི་ཁམས་ལ་བལྟས་པས་དག་པར་བྱས་ཏེ། དྲི་ཞིམ་གྱིས་
དག་པར་བྱུགས་ནས། ན་མཿ༔ ས་མནྟ་བུད་དྷ་ནཱཾ། སརྦ་མ་ཐཱ་ཨཱ་ཨཾ་ཨག ཅེས་དྲན་ཅིང་རྡོ་རྗེ་ཁུ་
ཚུར་གཉིས་སྐྲ་གཡོནདུ་བཅང་བར་བྱའོ། །
་་་
དེ་ནས་ཁྲོ་བོས་བཟུང་བ་ནི། སྒྲུབ་ཐབས་ལྟར་སྔགས་དང་ཕྱག་རྒྱས་གོ་ཆ་བགོ བགེགས་
བསྐྲད་ཅིང་གཞོམ་པས་བསྲུང་བའི་འཁོར་ལོ་བྱའོ། །རྒྱས་པར་སྤྲོ་ནརང་ཉིད་ཧ་ལས་ཁྲོ་བོ་
ཁམས་གསུམ་ལས་རྣམ་པར་རྒྱལ་བ། ཆར་སྤྲིན་ནག་པོ་ལྟར་རྔམ་ཟ་བ། དུས་མཐའི་མེ་ལྟར་གཟི་
543

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
·:;་
བརྗིད་འབར་བ། སྤྱན་གསུམ་བསྐལ་བའི་ཉི་མ་ཤར་བ་ལྟ་བུ། ཧ་ཧའི་འབྲུག་སྒྲས་གནམ་ས
ཐམས་ཅད་འཁྲུགས་པ། ལྗགས་ཀྱི་གློག་འགྲུ་བས་འཇིགས་པ་ཅི་ཡང་ལྡང་བ། ཕྱག་གཡས་ན་
རབ་ཏུ་འབར་བའི་རྡོ་རྗེ་རྡེག་ཐབས་སུ་འཕྱར་བ།
གཡོན་པ་སྡིགས་མཛུབ་བརྐྱངས་པས་གདུག་
པ་ཐམས་ཅད་ལ་སྡིགས་པར་བྱེད་པ། ཁྲོ་བོ་མ་རུངས་པའི་འཁོར་མཐའ་ཡས་པས་བསྐོར་བ
གྱུར་ཏེ། གོ་ཆ་གོན་ལ་མིག་གཡོན་པར་ཨི་ལས་ཟླ་བ་འཛག་པར་སྒོམ་པ་ནས་ཞི་བའི་ལྟ་བས་
གཡོན་ནས་བསྐོར་ཏེ། །ཨ་བཟླས་ཤིང་། དཀར་བོ་ལ་དགའ་བའི་འབྱུང་བོ་ཐམས་ཅད་བསིལ་
བར་བྱས་ནས་རང་གི་ལས་གཞོལ། མིག་གཡས་པ་ཨི་ལས་ཉི་མའི་འོད་ཀྱིས་སྲེག་པར་བསྒོམས་
ནས་དྲག་པོའི་སྡང་མིག་གིས་གཡས་ནས་བསྐོར་ཏེ། ཧཱུཾ་བཟླས་ཤིང་ནག་པོ་ཕྱོགས་རྣམས་རྒྱང་
རིང་དུ་བསྐྲད་པར་བསམས་ལ་ལྟས་བརྟག་གོ །
ཡང་མཚན་མ་ངན་ན་དཀར་གཏོར་དང་། དེའི་དྲི་དང་། མེ་ཏོག་ལ་སོགས་པ་དང་དམར་
གཏོར་དང་། དེའི་དྲི་དང་། མེ་ཏོག་ལ་སོགས་པ་རྣམས་མངོན་པར་རྟོགས་པའི་ལག་ཏུ་བླང་བར་
བཤད་པ་ལྟར་ལེགས་པར་བཤམས་ཏེ་འབྱུང་བོར་སྤྱི་གཏོར་དང་། བགེགས་གཏོར་གྱི་ཆོ་གས་
བྱིན་ཏེ། མེ་ཏོག་ལ་སོགས་པ་མཆོད་ནས། བདག་གིས་དེ་རིང་ཁྱོད་མཆོད་ཀྱིས། །སོང་ཞིག་
བགེགས་སོགས་འགྲོ་བར་གྱིས། །ཕྱིན་ཆད་དེ་ལྟར་མ་བྱེད་ཅིག ་ །ཁྱོད་ཀྱི་སྟོབས་དང་རྩལ་
མཐོང་ན། །ཁྱོད་ནི་བགེགས་ཀྱང་བྱེད་པར་ནུས། །ཁྱོད་ནི་ལྷ་ཡི་སྤྲུལ་བ་སྟེ། །ཁྱོད་ནི་བགེགས་
བྱེད་མི་ནུས་མིན། །སྔོནཆད་མཆོད་པ་གང་ཐོས་པས། །དེ་རིང་བདག་གིས་མཆོད་བྱས་ནས། །ཁྱོད་
ཀྱིས་ཀྱང་ནི་མཆོད་ཁྱེད་ལ། །བགེགས་ཀྱི་དབང་བོ་ཁྱོད་སོང་ཞིག །ཅེས་བརྗོད་ཅིང་། སྒྲུབ་
ཐབས་ལྟར་བགེགས་བྱེད་པའི་སྔགས་དང་ཕྱག་རྒྱ་བཅས་ཏེ། གུ་གུལ་གྱིས་བདུག་པ་དང་།
།
ཡུངས་དཀར་གྱིས་རྡེག་ཅིང་། རོལ་མོའི་ཚམ་རྔམ་དང་བཅས་པས་བསྐྲད་ཅིང་བཅོམ་ནས་སྒྲུབ
544

༄༅། །རྡོ་རྗེ་ས་འོག་གི་དཀྱིལ་ཆོག་རྒྱས་པ།
ས
།
ཐབས་ལྟར་བསྲུང་བའི་འཁོར་ལོ་བྱའོ། །དེ་ནས་སེང་ལྡེང་ཕུར་བ་སོར་བརྒྱད་པ་ལས་ཐམས་ཅད་
པའི་སྔགས་བརྒྱ་རྩ་བརྒྱད་བཟླས་ཏེ་གྲྭ་བཞིར། ན་མཿ ས་མནྟ་བུད་དྷ་ནཱཾ། ཨ་ཀོ་ཊ་ཡ། ས་མེ་
མ་ཧཱ་ཙནྜ་ལི་ཧཱུྃ་ཕཊ། ཅེས་བཟླས་ཤིང་། རྡོ་རྗེ་ཐོ་བས་གདབ་པར་བྱ་སྟེ། རྡོ་རྗེ་གཏུམ་པོས་
བགེགས་རྣམས་ཀྱི་སྤྱི་བོ་ནས་གསེར་གྱི་ས་གཞི་ལ་ཐུག་པར་བསམ་མོ། །
སྟ་གོན་ལ་སའི་ལྷ་མོ་སྟ་གོན་ནི། དཀྱིལ་འཁོར་བྱེད་པའི་གནས་ཀྱི་དབུས་སུ་དྲིའི་ཐིག་
ལེ་ལ་མེ་ཏོག་བཀོད་ནས་སའི་ལྷ་མོ་ལ་སྦྲན་པར་བསམས་པས། སྐྱོབ་པ་སངས་རྒྱས་ཐམས་ཅད་
ཀྱི། །སྤྱོད་པའི་ཚུལ་དང་ཁྱད་པར་གྱི། །ས་དང་ཕ་རོལ་ཕྱིན་པ་ལ། །ལྷ་མོ་ཁྱོད་ནི་དཔང་དུ་
གྱུར། །ཤཱཀྱ་སེངྒེ་སྐྱོབ་པ་ཡིས། །ཇི་ལྟར་བདུད་ཀྱི་སྡེ་བཅོམ་པ། །དེ་བཞིན་བདག་གིས་བདུད་
སྡེ་ལས། །རྒྱལ་བར་བྱ་ཕྱིར་དཀྱིལ་འཁོར་བྲི། །ཞེས་བརྗོད་ཅིང་སོར་མོ་ས་ལ་ལན་གསུམ་བསྣུན་
པས། ལཾ་ལས་བྱུང་བའི་ལྷ་མོ་སྐུ་མདོག་སེར་མོ་རྒྱན་སྣ་ཚོགས་ཀྱིས་བརྒྱན་པ། ཕྱག་གཡས་པ་
དམ་བཅའ་ལེན་པའི་ཐལ་མོ་ཕྱེད་པ་སྙིང་གར་འཛིན་ཅིང་། གཡོན་པ་གསེར་གྱི་བུམ་པ་དཀུར་
བསྣམས་པ། སྐུ་ལུས་ཕྱེད་ས་ལ་ཐོན་པ་བྱུང་བར་གྱུར་ཏེ། དེ་ལྟར་གྱིས་ཤིག་ཅེས་གནང་བ་གྲོལ་
བ་ལ་སྔགས་དང་ཕྱག་རྒྱ་དང་ལྡན་པས་མེ་ཏོག་ནས་སྤོས་ཀྱི་མཆོད་པས་མཉེས་ཤིང་།
བསྐྱེད་པའི་ལྷ་མོ་ཡང་གནས་དེར་ཐིམ་པར་གྱུར་ཏེ།
སྔར་
ལྷ་སྟ་གོན་ནི། དཀྱིལ་འཁོར་གྱིས་བྱི་དོར་བྱས་པར་དྲིའི་ཐིག་ལེ་བྱ་སྟེ། གར་མཁན་
མཆོག་གི་མངོན་རྟོགས་སུ་བཤད་པའི་ལྷ་རྣམས་སོ་སོའི་མིང་གིས་སྐད་ཅིག་ལ་བསམས་ནས་
སྔར་བཤད་པ་ལྟར་མེ་ཏོག་དང་། བདུག་སྤོས་དང་། མར་མེ་དང་། དྲི་མཆོག་དང་། ཞལ་ཟས་རྣམས་
ཕུལ་ནས། པུས་བཙུགས་ཤིང་ཐལ་མོ་སྦྱར་ཏེ། མགོན་པོ་ཐུགས་རྗེའི་བདག་ཉིད་ཅན །ཐམས་ཅད་
བདག་ལ་དགོངས་སུ་གསོལ། །སྲས་བཅས་སང་གི་གདུགས་འདས་ནས། །ས་གཞི་ཡོངས་སུ་
545

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
༡་
གཟུང་བར་མཛོད། །ན་མཿ ས་མནྟ་བུད་དྷ་ནཱཾ། སརྦ་ཏ་ཐཱ་ག་ཏ་ཏིཥྛ་ཏེ། ཨ་ཙ་ལེ། བི་མ་ལེ། སྥ་
ར་ཎ་པྲ་ཀྲི་ཏ་པ་རི་ཤུདྷ་སྭཱ་ཧྭ། ཞེས་བརྗོད་ནས། ཁྱད་པར་དུ་དཀྱིལ་འཁོར་གྱི་ལྷ་ལ་ཞལ་ཟས་
དང་། གཏོར་མཆོག་ལྟར་དབུལ་ཞིང་། ཆ་གསུམ་གཏོར་མ་དྲི་དང་མེ་ཏོག་ལ་སོགས་པ་ཡང་
བཏང་སྟེ། སློབ་མ་ལ་སྙིང་རྗེ་བསྐྱེད་ནས། དཀྱིལ་འཁོར་གྱི་ནུབ་ཕྱོགས་སུ་ཀུ་ཤའི་སྟན་ལ་
གནས་ཏེ།
སྟོང་བ་ཉིད་སྒོམ་ཞིང་སྔར་ལྟར་ཡིད་ཀྱིས་གསོལ་བ་བཏབ་ནས་ལྷའི་ཕྱོགས་སུ་མགོ་
བསྟན་ནས་ཉལ་བས། རྨི་ལམ་དུ་དཀྱིལ་འཁོར་འབྲི་བའམ། བཀས་གནང་བ་ཐོབ་པ་ལ་སོགས་
པའི་རྨི་ལམ་བཟང་ན་སློབ་མ་བཟང་ཞིང་། ངན་ན་ཕྱི་དང་ནང་གི་སྦྱིན་སྲེག་ལ་སོགས་པས་རང་
གཞན་གྱི་སྡིག་པ་སྦྱོང་བའི་ཐབས་ལ་སླར་ཡང་རྨི་ལམ་བརྟག་ཅིང་། དེས་ཀྱང་ངན་ན་རེ་ཞིག་
འདོར་བར་བྱའོ། །
སློབ་མ་སྟ་གོན་ནི། དེའི་ནུབ་འདས་ནས་ཕྱིར་ཉིན་སྔར་བཤད་པའི་སློབ་མ་དེ་ལྟ་བུ་
གཅིག་དང་། གཉིས་ལ་སོགས་པ་ནས་བཅུའི་བར་རམ། སྙིང་རྗེའི་དབང་གིས་དཀྱིལ་འཁོར་
བསྟན་པ་ཙམ་གྱི་དོན་དུ་སྔགས་ལ་དད་པའི་སེམས་ཅན་ཚད་མེད་པ་དཔྱད་མི་དགོས་པར་
གཟུང་བར་བྱ་བ་ཡིན་པས་དེ་རྣམས་བོས་ལ། དཀོན་མཆོག་གསུམ་ལ་བདག་སྐྱབས་མཆི། །སྡིག་
པ་མི་དགེ་སོ་སོར་བཤགས། །འགྲོ་བའི་དགེ་ལ་རྗེས་ཡི་རང་། །སངས་རྒྱས་བྱང་ཆུབ་ཡིད་ཀྱིས་
བཟུང་། །ཞེས་ལན་གསུམ་གྱིས་སྨོན་པའི་སེམས་བསྐྱེད་དུ་གཞུག་གོ །དེ་ནས་སློབ་མའི་གཙོ་
བོ་རྣམས་ལ་ཁྱད་པར་དུ་དམིགས་ནས་ཤེར་སྙིང་བཟླས་ཏེ། བུ་དུས་གསུམ་དུ་སྒྲིབ་པ་མེད་པའི་
དམ་ཚིག་ཆེན་པོ་ལ་འཇུག་པའི་སྡོམ་པ་ནོས་ཤིག་ཅེས་བརྗོད་དོ། །དེས་ཀྱང་པུས་མོ་བཙུགས་
ཐལ་མོ་སྙིང་གར་སྦྱར་ཏེ། སློབ་དཔོན་དགོངས་སུ་གསོལ། བདག་མིང་འདི་ཞེས་བགྱི་བ་བདག་
གིས། དུས་འདི་ནས་བཟུང་སྟེ། བྱང་ཆུབ་ཀྱི་སྙིང་བོ་ལ་མཆིས་ཀྱི་བར་དུ། སློབ་དཔོན་གྱིས་
546

༄༅། །རྡོ་རྗེ་ས་འོག་གི་དཀྱིལ་ཆོག་རྒྱས་པ།
གས
བདག་ལ་དམ་ཚིག་ཆེན་པོ་ལ་འཇུག་པའི་སྡོམ་པ་བསྩལ་དུ་གསོལ། སྟོན་པའི་བཀའ་སྤྱི་བོ་ནས་
ནོད་པར་ཕྱག་འཚལ་ལོ་ཞེས་བརྗོད་དེ། དེ་ནས་སློབ་དཔོན་དགོངས་སུ་གསོལ། བདག་མིང་
འདི་ཞེས་བགྱི་བས་དུས་འདི་ནས་བཟུང་ནས་བྱང་ཆུབ་ཀྱི་སྙིང་བོ་ལ་མཆིས་ཀྱི་བར་དུ་ལྷག་
པའི་བསམ་པ་རྣམ་པར་དག་པས་བདག་གི་ལུས་སངས་རྒྱས་དང་བྱང་ཆུབ་སེམས་དཔའ་ཐམས་
ཅད་ལ་དབུལ་བར་བགྱིའོ། །
དེ་ལྟར་ཕུལ་ནས་བདག་གི་སྲོག་གི་ཕྱིར་ཡང་སྡིག་པའི་ལས་བྱ་བ་མ་ལགས་སོ། །ཞེས་
ལན་གསུམ་བརྗོད་ཅིང་། སློབ་དཔོན་གྱིས་ཀྱང་ལེགས་སོ། །ཞེས་བརྗོད་པར་བྱའོ། །དེ་ནས་དེ་
ལྟར་རྒྱལ་བའི་སྲས་སུ་གྱུར་པ་ནི། མཆོད་པའི་གནས་ཡིན་པས་དྲི་དང་། མེ་ཏོག་དང་། བདུག་
༣
སྤོས་དང་། ཞལ་ཟས་དང་། མར་མེས་མཆོད་པར་བྱའོ། །དེ་ནས་སློབ་མ་གཙོ་བོ་རྣམས་ཀྱིས་
སློབ་དཔོན་ལ་ཕྱག་བྱ་ཞིང་། པུས་བཙུགས་ཐལ་མོ་སྦྱར་ནས་སངས་རྒྱས་དང་བྱང་ཆུབ་སེམས་
དཔའི་ཚོགས་ཐམས་ཅད་དང་། སློབ་དཔོན་བདག་ལ་དགོངས་སུ་གསོལ། བདག